-๑-

**บันทึกรายงานการประชุมสภาองค์การบริหารส่วนตำบลหัวทะเล**

**สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๖๒**

**วันจันทร์ที่ ๓๐ กันยายน พ.ศ. ๒๕๖๒**

**ณ ห้องประชุมสภาองค์การบริหารส่วนตำบลหัวทะเล.................................................................**

**ผู้เข้าร่วมประชุม**

๑. นางพรพิมล มาตรังศรี ประธานสภา อบต.หัวทะเล

๒. นายสุภาพ โม่งปราณีต รองประธานสภา อบต.หัวทะเล

๓. นายเวิน โมกศิริ เลขานุการประธานสภา อบต.หัวทะเล

๔.นายพลอย กามขุนทด สมาชิก อบต.หมู่ ๑

๕. นางอนงค์ ทิมโต สมาชิก อบต.หมู่ ๓

๖.นางอุษณี ฉิมวาส สมาชิก อบต.หมู่ ๔

๗.นายประจวบ แคสันเทียะ สมาชิก อบต.หมู่ ๕

๘.นายบุญเชิด เพียขุนทด สมาชิก อบต.หมู่ ๖

๙.นางออน เพียขุนทด สมาชิก อบต.หมู่ ๖

๑๐.นายศิริ กามขุนทด สมาชิก อบต.หมู่ ๗

๑๑.นายเทพนคร ผ่องแผ้ว สมาชิก อบต.หมู่ ๘

๑๒.นางรัตนา โก้จันทึก สมาชิก อบต.หมู่ ๘

๑๓.นายสุนทร เภากุ่ม สมาชิก อบต.หมู่ ๙

๑๔.นายผดุง เทียบขุนทด สมาชิก อบต.หมู่ ๙

๑๕.นายประจักร โม่งประณีต สมาชิก อบต.หมู่ ๑๐

๑๖.นางคำปุ่น อนันตะเสน สมาชิก อบต.หมู่ ๑๐

๑๗.นางจอมศรี ยุทธกล้า สมาชิก อบต.หมู่ ๑๑

๑๘.นายนิกร ศรีวิเศษ สมาชิก อบต.หมู่ ๑๒

**ผู้ไม่เข้าร่วมประชุม**

๑.นายอธิวัฒน์ พิมอูบ สมาชิก อบต.หมู่ ๔ (ขาด)

๒. นายปราโมทย์ ฟากวิลัย สมาชิก อบต.หมู่ ๗ ( ขาด )

๓. นายเพชรรุ่ง ดอกเงิน สมาชิก อบต.หมู่ ๑๒ (ขาด )

-๒-

**ผู้เข้าร่วมประชุมสมทบ**

๑. นายวีรภาส ตันติปัญจพร นายก อบต.หัวทะเล

๒. นายวิโรจน์ แสงจักร รองนายก อบต.หัวทะเล

๓. นายเพชร ฉิมวาส รองนายก อบต.หัวทะเล

๔. นางสำราญ มิตรขุนทด เลขานุการนายก อบต.หัวทะเล

๕. นายประพันธ์ พลมณี ผู้อำนวยการกองคลัง

 ๖. นายกิติศักดิ์ แฮดดี ผู้อำนวยการกองช่าง

๗. นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล

๘. นายสมชาย อาบสุวรรณ นักวิเคราะห์นโยบายและแผนอบต.หัวทะเล

๙. นายอานนท์ แสงเพชร นักวิเคราะห์นโยบายและแผนอบต.หัวทะเล

๑๐.นายธีรวัฒน์ ศรีนวกุล นักพัฒนาชุมชน

๑๑.นางสาวนันท์ทรัตน์ คำขุนทด ผู้ช่วยเจ้าพนักงานธุรการอบต.หัวทะเล

๑๕. นางสำเนียง ยุทธอาจ ผู้ใหญ่บ้านหนองดง หมู่ ๘

๑๖.นายจำลอง พัดมงคล ผู้ใหญ่บ้านหัวสระ หมู่ ๒

๑๗.นายสมาน สำนักโนน ผู้ใหญ่บ้านหัวสระ หมู่ ๑๐

**เปิดประชุมเวลา ๑๓.๐๐ น.**

นายเวิน โมกศิริ เลขานุการประธานสภา อบต.หัวทะเล ให้สัญญาณเชิญสมาชิกสภาฯทุกท่านเข้าห้องประชุมรายงานประธานสภาฯ มีสมาชิกเข้าร่วมประชุมจำนวน ๑๘ ท่าน ขาด ๓ ท่าน

 ๑. นายอธิวัฒน์ พิมอูบ สมาชิก อบต.หมู่ ๔ (ขาด)

๒. นายปราโมทย์ ฟากวิลัย สมาชิก อบต.หมู่ ๗ ( ขาด)

๓. นายเพชรรุ่ง ดอกเงิน สมาชิก อบต.หมู่ ๑๒ (ขาด)

ประธานสภาฯ กล่าวเปิดการประชุมสมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๖๒

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ ไม่มี

**ระเบียบวาระที่ ๒ เรื่องรับรองรายงานการประชุมครั้งที่แล้ว (รายงานการประชุมสภา สมัยสามัญ สมัยที่ ๔ ครั้งที่ ๒ ประจำปี พ.ศ.๒๕๖๒ (ประชุมวันที่ ๑๕**

**สิงหาคม พ.ศ. ๒๕๖๒)**

ประธานสภาฯ กล่าวถามที่ประชุมมีท่านใดสงสัยต้องการซักถาม หรือต้องการแก้ไขเพิ่มเติม

รายงานการประชุมครั้งที่แล้วหรือไม่

-๓-

ที่ประชุม ไม่มี

ประธานสภาฯ เมื่อไม่มีท่านใดซักถามหรือเพิ่มเติมเปลี่ยนแปลง ดิฉันจะขอมติรับรองรายงาน

การประชุมครั้งที่แล้ว (รายงานการประชุมสภา สมัยสามัญ สมัยที่ ๔ ครั้งที่ ๒ ประจำปี พ.ศ.๒๕๖๒ (ประชุมวันที่ ๑๕ สิงหาคม พ.ศ. ๒๕๖๒ โปรดยกมือค่ะ

ที่ประชุม มีมติรับรองรายการการประชุมครั้งที่แล้ว ๑๗ เสียง (ประธานงดออกเสียง)

**ระเบียบวาระที่ ๓ เรื่องเพื่อพิจารณาและเห็นชอบอนุมัติ**

**๓.๑ พิจารณาร่างข้อบัญญัติงบประมาณรายจ่ายประจำปี งบประมาณ**

**พ.ศ. ๒๕๖๒ (เพิ่มเติมฉบับที่ ๑)**

ประธานสภาฯ กล่าวเชิญผู้อำนวยการกองคลัง ชี้แจงรายละเอียดสถาณะการคลังให้ที่ประชุมทราบ

นายประพันธ์ พลมณี ผู้อำนวยการกองคลัง กล่าวชี้แจงรายงาน รับ – จ่าย ปีงบประมาณ ๒๕๖๒

ประจำเดือน ๒๗ กันยายน ๒๕๖๒ และขอให้สมาชิกดูตามไปพร้อมๆกัน ตามเอกสารที่ได้แจกให้สมาชิกทุกท่านไปแล้ว พร้อมกล่าวชี้แจงเกี่ยวกับการพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๒ (เพิ่มเติม ฉบับที่ ๑) การจะพิจารณาได้นั้น จะต้องมีงบประมาณท้วม ซึ่งขณะนี้ มีงบประมาณท้วมมาสามารถตั้งเป็นข้อบัญญัติงบประมาณรายจ่าย ประจำปีงบประมาณ พ.ศ.๒๕๖๒ (เพิ่มเติม ฉบับที่ ๑) ได้ แต่พอมาดูที่เอกสารหน้าที่ ๒ มีรายจ่าย ซึ่งรายรับที่มีอยู่ในหน้าที่ ๑ จะต้องนำมาจ่ายในหน้าที่ ๒ เป็นการได้มาจ่ายไป จึงไม่สามารถนำมาตั้งเป็นข้อบัญญัติงบประมาณรายจ่าย ประจำปีงบประมาณ พ.ศ.๒๕๖๒ (เพิ่มเติม ฉบับที่ ๑) ได้

ประธานสภาฯ กล่าวเมื่องบประมาณมีไม่เพียงพอที่จะตั้งร่างข้อบัญญัติฯได้ จึงขอปรึกษา

สมาชิกในที่ประชุมว่ามี ความเห็นให้ดำเนินการอย่างไร ขอให้สมาชิกร่วมกัน

แสดงความคิดเห็นค่ะ

นายสุภาพ โม่งประณีต รองประธานสภาฯ กล่าวว่า นโยบายของนายวีระภาส ตันติปัญจพร นายก อบต. หัวทะเล ต้องการดำเนินการจัดซื้อรถกระเช้า เพื่อใช้ในการซ่อมแซมไฟฟ้าแสงสว่าง และบริการประชาชนในการตัดแต่งกิ่งไม้ ต้นไม่ที่อาจจะก่อให้เกิดอันตรายขึ้นได้ แต่เมื่องบประมาณไม่เพียงพอ ดังนั้น การพิจารณาในครั้งนี้ก็คงจะตกไป จึงขอความคิดเห็นจากเพื่อนสมาชิก ว่ามีความคิดเห็นอย่างไรเพื่อหาแนวทางตัดสินใจร่วมกัน

นางจอมศรี ยุทธกล้า สมาชิก อบต.หมู่ที่ ๑๑ กล่าวแสดงความคิดเห็นว่า ตามที่ผู้อำนวยการกองคลังได้ชี้แจงแล้วว่า ขณะนี้มีงบประมาณไม่เพียงพอ ไม่สามารถดำเนินการ

 จัดซื้อรถกระเช้าได้ จึงขอให้เลื่อนการพิจารณาออกไปก่อน เนื่องจากวันนี้

-๔-

วันสิ้นปีงบประมาณด้วย จึงมีความคิดเห็นว่าขอให้มีงบประมาณเข้ามาเพียงพอที่จะสามรถดำเนินการจัดซื้อได้ แล้วค่อยมาพิจารณาในสมัยหน้าอีกครั้งหนึ่ง

นายวีรภาส ตันติปัญจพร นายก อบต.หัวทะเล กล่าวชี้แจงเหตุผลที่ขอเปิดประชุมสภาสมัยวิสามัญ สมัย

ที่ ๑ ประจำปี พ.ศ. ๒๕๖๒ นี้ เพราะเห็นว่าจะมีรายได้จากการชำระภาษีของ

โรงน้ำตาลเข้ามา จึงมีความคิดว่าจะนำมาดำเนินการจัดซื้อรถกระเช้า เพื่อ

บรรเทาปัญหาความเดือนร้อนให้กับประชาชนตำบลหัวทะเล เพราะถ้าหากปล่อยให้เงินรายได้ตกไปเป็นเงินสะสม จะก็นำมาดำเนินการจัดซื้อไม่ได้เพราะเป็นหมวดครุภัณฑ์จะไม่สามารถนำเงินสะสมมาใช้จัดซื้อได้ เพราะคณะบริหารมีความคิดว่าจะจัดซื้อรถกระเช้าเพื่อมาบรรเทาปัญหาความเดือดร้อนให้กับประชาชน ในการซ่อมแซมไฟฟ้า และตัดต้นไม้ที่สูงๆ แต่ในขณะนี้งบประมาณไม่เพียงก็คงไม่สามารถดำเนินการใดๆได้ จึงต้องขออภัยสมาชิกผู้ทรงเกียรติ ทุกท่านผ่านไปยังท่านประธานสภาฯ ที่ทำให้ต้องเสียเวลาในการมาประชุมในครั้งนี้

นางจอมศรี ยุทธกล้า สมาชิก อบต.หมู่ที่ ๑๑ กล่าว สมาชิกสภาฯไม่คิดว่าเป็นการเสียเวลา เพราะ

ถือว่าเป็นหน้าที่ของทุกท่านอยู่แล้ว ท่านนายกวีรภาส ตันติปัญจพร นายก อบต.หัวทะเล ไม่ต้องขอโทษก็ได้ค่ะ

นายวีรภาส ตันติปัญจพร นายก อบต.หัวทะเล กล่าวแจ้งในที่ประชุมว่า ขณะนี้ทางโรงงานน้ำตาลได้

ดำเนินการชำระภาษีเข้ามาแล้ว จึงขอกล่าวถามการคลังว่าจะสามารถดำเนินการจัดซื้อได้หรือไม่

นายประพันธ์ พลมณี ผู้อำนวยการกองคลัง กล่าวชี้แจงว่า ไม่สามารถดำเนินการได้ เนื่องจาก

ถึงแม้ว่าจะมีงบประมาณหรือมีเงินรายได้เข้ามา แต่ก็ยังไม่เพียงพอที่จะดำเนินการจัดซื้อรถกระเช้าเช่นเดิมครับ

นายสุภาพ โม่งประณีต รองประธานสภาฯกล่าว เมื่องบประมาณไม่เพียงพอก็ยังไม่สามารถดำเนินการ

จัดซื้อได้ แต่ถึงอย่างไรก็ต้องขอขอบคุณคณะผู้บริหารที่เล็งเห็นปัญหาความเดือนร้อนของประชาชน และมีความปรารถนาดีต่อประชาชนชาวตำบลหัวทะเล

นายประจวบ แคสันเทียะ สมาชิก อบต.หมู่ที่ ๕ กล่าวแสดงความคิดเห็นเพิ่มเติมเกี่ยวกับการจัดซื้อรถ

กระเช้าว่า น่าเสียดายที่มีงบประมาณไม่เพียงพอ เพราะถ้าหากมีรถกระเช้าจะสามารถใช้ประโยชน์ในการช่วยบรรเทาปัญหาความเดือนร้อนให้กับประชาชนได้เป็นอย่างรวดเร็วและมีประสิทธิภาพมากยิ่งขึ้น จึงอยากจะปรึกษาว่าพอจะมีแนวทางในการจัดซื้อแบบประหยัด ที่สามารถใช้ประโยชน์ได้ทั้งเป็นรถกระเช้า

-๕-

และรถบรรทุกขยะควบคู่กันไปด้วยได้ไหม เพราะเนื่องจากเห็นว่ารถบรรทุกขยะก็สำคัญเช่นเดียวกัน

นายประพันธ์ พลมณี ผู้อำนวยการกองคลัง กล่าวชี้แจงเพิ่มเติมว่า เงินรายได้ที่ได้รับจากโรงงานน้ำตาล จำนวน ๑,๓๐๗,๙๕๗.๑๐ บาท รวมกับเงินท้วม จำนวน ๑๐๕,๙๑๗.๖๒ บาท รวมเป็น จำนวน ๑,๔๑๓,๘๗๔.๗๒ บาท ก็ยังไม่พอที่จะจัดซื้อรถกระเช้าอยู่ดีครับ

นายวีรภาส ตันติปัญจพร นายก อบต.หัวทะเล กล่าว ปีงบประมาณหน้าจะจัดซื้อรถบรรทุกขยะ เพราะเนื่องจากสภาพรถบรรทุกขยะขณะนี้ทรุดโทรมมาก และต้องสูญเสียงบประมาณในการซ่อมแซมบ่อยมา จึงจำเป็นต้องดำเนินการจัดซื้อใหม่

ประธานสภาฯ กล่าวสรุป การประชุมสภาสมัยวิสามัญ สมัยที่ ๑ ในครั้งนี้ เนื่องจากมีงบประมาณไม่เพียงพอ ที่จะสามารถดำเนินการจัดซื้อรถกระเช้าได้ สภา อบต.หัวทะเลอจึงขอพักไว้ก่อน จะยังไม่ขอพิจารณาลงมติเห็นชอบค่ะ

**ระเบียบวาระที่ ๔ เรื่องอื่นๆ**

**๔.๑ ปรึกษาหารือเรื่องการจัดงานประเพณีฉ่ำน้ำแข่งเรือ สุขเหลือลองกระทง ประจำปี พ.ศ.๒๕๖๒**

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวเกี่ยวกับการจัดงานฉ่ำ

น้ำแข่งเรือ สุขเหลือลองกระทง ประจำปี พ.ศ.๒๕๖๒ ซึ่งวันที่ ๑๑ พฤศจิกายน ๒๕๖๒ เป็นวันลอยกระทง จึงอยากปรึกษาหารือสมาชิกทุกท่านในเบื้องต้นว่าจะจัดงานหรือไม่อย่างไร พร้อมกล่าวเชิญนายวีรภาส ตันติปัญจพร นายก อบต.หัวทะเล กล่าวชี้แจงเรื่องการจัดงานดังกล่าว

นายวีรภาส ตันติปัญจพร นายก อบต.หัวทะเล กล่าวชี้แจงในที่ประชุม เรื่องการจัดงานฉ่ำน้ำแข่งเรือ สุข

เหลือลองกระทง ประจำปี พ.ศ.๒๕๖๒ ซึ่งวันที่ ๑๑ พฤศจิกายน ๒๕๖๒ เป็นวันลอยกระทง ทาง อบต.หัวทะเล ได้ตั้งข้อบัญญัติงบประมาณรายจ่ายฯ สำหรับการจัดงานนี้ทุกๆปี และถือว่าเป็นการสืบสานประเพณี การแข่งเรือยาวและประเพณีลอยกระทง ถ้าไม่มีอุบัติเหตุหรือเหตุการณ์ขัดข้องใดๆเกิดขึ้น ก็จะจัดทุกปี จัดให้เป็นงานประเพณี อบต.หัวทะเล มีลำห้วยสีมุมเป็นลำน้ำที่สวยงาน การจัดงานจะนำประสบการณ์ของปีที่ผ่านๆมาปรับปรุงให้ดีขึ้น

ประธานสภาฯ กล่าวขอให้สมาชิกแสดงความคิดเห็นเกี่ยวกับการจัดงานฯ

นายสุภาพ โม่งประณีต รองประธานสภาฯ อบต.หัวทะเล กล่าวจากปีผ่านๆมา จะมีปัญหาเรื่องของ

น้ำหนักเรือสองลำไม่เท่ากัน ลำสีน้ำเงินจะมีน้ำหนักมากกว่าสีแดง จึงอยากให้

ปรับปรุงเรื่องน้ำหนักของเรือทั้งสองลำให้มีน้ำหนักเท่าๆกัน เพื่อความไม่ให้ได้

-๖-

เปรียบเสียเปรียบกันในการแข่งขันเรือยาว เพราะหากแข่งขันเข้าไปในรอบแล้วนั้น จะมีการแข่งขันหลายรอบ ถ้าทีมไหนได้ลำสีน้ำเงินจะมีความเหนื่อยล้ามาก เพราะส่วนใหญ่ผู้เข้าร่วมการแข่งขันจะมีคนอายุเยอะแล้ว จึงเสนอให้ปรับปรุงน้ำหนักของเรือดังกล่าว

นายเวิน โมกศิริ เลขานุการประธานสภาฯ กล่าวแสดงความคิดเห็นว่า การที่จะทำให้น้ำหนัก

เรือลำสีน้ำเงินลดน้อยลงมาคิดว่าน่าจะทำได้ยาก จึงคิดว่าถ้าจะเพิ่มน้ำหนักเรือลำแดงให้มีน้ำหนักเท่ากับลำน้ำเงิน จะสามารถทำได้ง่ายกว่า

ประธานสภาฯ กล่าวถามมีท่านใดต้องการซักถามหรือแสดงความคิดเห็นเพิ่มเติมหรือไม่

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวจากปีที่ผ่านๆมา แต่ละ

หมู่บ้านจะมีปัญหาแตกต่างกัน บางหมู่บ้านไม่มีนักกีฬาแข่งเรือ บางหมู่บ้านไม่มีผู้ส่งเข้าประกวดนางนพมาศ บางหมู่บ้านมาสามารถหาคนทำกระทงได้ ซึ่งแต่ละหมู่บ้านจะมีปัญหาแตดต่างกันออกไป และปีที่ผ่านๆมา จะเงินอุดหนุนให้แต่ละหมู่บ้าน แต่สำหรับปีนี้ไม่มีเงินอุดหนุนให้ ในวันนี้มีผู้ใหญ่บ้านเข้าร่วมประชุมสมทบทั้งหมด ๓ ท่าน จึงอยากให้ผู้ใหญ่แสดงความคิดเห็นในที่ประชุมค่ะ

นายสมาน สำนักโนน ผู้ใหญ่บ้าน หมู่ที่ ๑๐ กล่าวแสดงความคิดเห็นว่า ได้ปรึกษากับผู้ใหญ่บ้านหมู่ที่

๒ และผู้ใหญ่บ้าน หมู่ที่ ๘ มีความเห็นตรงกันคือ ไม่อยากให้จัดงานจัดงานในพ.ศ.๒๕๖๒

 นายสุภาพ โม่งประณีต รองประธานสภาฯ อบต.หัวทะเล วันนี้เพียงแค่หารือกันเบื้อต้นก่อน จะต้อง

ประชุมอีกครั้งหนึ่งทั้งผู้ใหญ่บ้าน ผู้ช่วยผู้ใหญ่บ้าน ส.อบต. กลุ่มแม่บ้าน เพื่อปรึกษาหารือกันอีกครั้งหนึ่ง

นายประจวบ แคสันเทียะ สมาชิก อบต.หมู่ที่ ๕ กล่าวแสดงความคิดเห็น เกี่ยวกับการจัดงานฯ ปีนี้

เศรษฐกิจไม่ค่อยดี พืชผลทางการเกษตรไม่ได้เลย งบประมาณก็มีจำกัดจึงเกรงว่าจะไม่สะดวก จึงขอเสนอให้ผู้บริหารงดการจัดงานฯสักหนึ่งปีได้ไหมครับ

นายวีรภาส ตันติปัญจพร นายก อบต.หัวทะเล กล่าว ถ้าหากปีนี้ไม่มีงบประมาณอุดหนุนก็คงจะจัดงาน

ลำบาก แต่ขอประชุมปรึกษาหารือกับผู้นำหมู่บ้านทุกท่าน กำนัน ผู้ใหญ่บ้าน ผู้ช่วยผู้ใหญ่บ้าน ส.อบต และกลุ่มต่างๆ เพื่อปรึกษาเรื่องงบประมาณว่าจะสามรถนำงบประมาณเงินกองทุนหมู่บ้านมาร่วมสนับสนุนในการจัดงานได้หรือไม่

ประธานสภาฯ กล่าวจะมีการนัดประชุมเพื่อปรึกษาหารือกันอีกรอบ พร้อมกล่าวถามว่ามี

ท่านใดต้องการซักถาม หรือเสนอเพิ่มเติมหรือไม่

ที่ประชุม ไม่มี

-๗-

**๔.๒ ชี้แจงระเบียบการจ่ายเงินเบี้ยยังชีพ ประจำปีงบประมาณ พ.ศ.๒๕๖๓**

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นายธีรวัฒน์ ศรีนวกุล นักพัฒนาชุมชน กล่าวชี้แจงระเบียบการจ่ายเงินเบี้ยยังชีพ ประจำปีงบประมาณ พ.ศ.๒๕๖๓ และหลักเกณฑ์การยื่นขอลงทะเบียนรับเบี้ยยังชีพผู้สูงอายุให้ที่ประชุมทราบ รายละเอียดตามเอกสารที่แจกให้ที่ประชุมแล้ว

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวชี้แจงเพิ่มเติมเกี่ยวกับหลักเกณฑ์การลงทะเบียนรับเบี้ยยังชีพ เกี่ยวกับกรณีการเสียชีวิต เดิม หากเสียชีวิตจะให้หยุดจ่ายเบี้ยยังชีพทันที แต่ระเบียบใหม่ออกมาว่า ถ้าแจกเบี้ยยังชีพวันที่ ๔ และถ้าหากผู้สูงอายุเสียชีวิตวันที่ ๑ หรือ ๒ หรือ ๓ ผู้สูงอายุท่านนั้นจะได้รับเบี้ยยังชีพ แต่ถ้าเสียชีวิตสิ้นเดือนวันที่ ๓๐ หรือ ๓๑ จะไม่ได้รับเบี้ยยังชีพ และในกรณีที่ผู้ใหญ่บ้าน ผู้ช่วยผู้ใหญ่บ้าน หรือท่าน ส.อบต. ที่จะเกษียรในปีหน้าและจะไม่สมัครอีก สามารถมายื่นลงทะเบียนไว้ก่อนได้ในเดือนมกราคม พ.ศ.๒๕๖๓ ที่จะถึงนี้ เพื่อไม่ให้เป็นการเสียสิทธิ์ และในช่วงต้นเดือนกันยายนที่ผ่านมาได้มีการสำรวจตรวจสอบ เพราะเนื่องจากบางครั้งผู้สูงอายุย้ายที่อยู่ จึงขอความอนุเคราะห์สมาชิก และผู้ใหญ่บ้านช่วยตรวจสอบในหมู่บ้านของท่าน ว่ามีผู้สูงอายุท่านใดย้ายที่อยู่หรือไม่

นายเวิน โมกศิริ เลขานุการประธานสภาฯ กล่าวถามเจ้าหน้าที่เรื่องการการจ่ายเบี้ยยังชีพ การ

จ่ายจะออกจ่ายทุกเดือนหรือหรือว่าให้รอรับพร้อมกัน

นายธีรวัฒน์ ศรีนวกุล นักพัฒนาชุมชน กล่าวตอบตามระเบียบใหม่ ให้ออกจ่ายตามเดือนเกิดของ

ผู้สูงอายุแต่ละท่าน

ประธานสภาฯ กล่าวถามท่านใดสงสัยต้องการซักถาม หรือมีเรื่องอื่นๆเพิ่มเติมหรือไม่

นางสำราญ มิตรขุนทด เลขานุการนายก อบต. หัวทะเล กล่าวเรื่องการจัดงานเจ้าพ่อพญาแลที่

โรงพยาบาลบำเหน็จณรงค์ ในวันที่ ๙ ตุลาคม พ.ศ.๒๕๖๒ ทาง อบต.หัวทะเล ได้รับมอบหมายให้ช่วยจำหน่ายบัตรรำวงรอบเหมา จำนวน ๕๐ ใบ จึงขอความอนุเคราะห์จากท่านสมาชิกช่วยซื้อบัตรคนละสองใบ ได้หรือไม่ หรือท่านใดอยากจะช่วยอุดหนุนมากกว่า ๒ ใบก็ได้ค่ะ

ประธานสภาฯ กล่าวถามสมาชิก พร้อมให้นางสำราญ มิตรขุนทด เลขานุการนายก อบต.

หัวทะเล เดินจำหน่ายให้กับสมาชิกทุกท่าน

ประธานสภาฯ กล่าวถามมีท่านใดมีเรื่องอื่นๆเพิ่มเติมหรือไม่

ที่ประชุม ไม่มี

ประธานสภาฯ กล่าว เมื่อไม่มีดิฉันขอปิดการประชุม

-๘-

ปิดประชุมเวลา ๑๕.๐๐ น.

ลงชื่อ.................................................................ผู้บันทึกรายงานการประชุม

 (นายเวิน โมกศิริ)

 เลขานุการสภาองค์การบริหารส่วนตำบลหัวทะเล

 ลงชื่อ....................................................................ผู้ตรวจรายงานการประชุม

 (นายพลอย กามขุนทด)

 สมาชิกสภาองค์การบริหารส่วนตำบลหัวทะเล หมู่ ๑

 ลงชื่อ...................................................................ผู้ตรวจรายงานการประชุม

 (นายเทพนคร ผ่องแผ้ว)

 สมาชิกสภาองค์การบริหารส่วนตำบลหัวทะเลหมู่ ๘

 ลงชื่อ.....................................................................ผู้ตรวจรายการงานประชุม

 (นายอธิวัฒน์ พิมอูบ)

 สมาชิกสภาองค์การบริหารส่วนตำบลหัวทะเล หมู่ ๔

 ลงชื่อ.......................................................................ผู้ตรวจสอบรายงานการประชุม

 (นางพรพิมล มาตรังศรี)

 ประธานสภาองค์การบริหารส่วนตำบลหัวทะเล